

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.19 | 2023. gada 30. novembrī  |

**36.**

**Par lokālplānojuma nekustamajam īpašumam “Pērles”, Ogresgalā, Ogresgala pag., Ogres nov., un “Siliņi”, Ogresgala pag., Ogres nov., lai grozītu Ogres novada teritorijas plānojumu 2012.-2024. gadam, izstrādes uzsākšanu**

*Ar Ogres novada pašvaldības domes 29.05.2025. sēdes lēmuma (protokols Nr.9; 41.) grozījumiem*

2023. gada 2. novembrī Ogres novada pašvaldībā (turpmāk – Pašvaldība) saņemts [Vārds, Uzvārds] iesniegums (reģistrēts Pašvaldībā ar Nr. 2-4.2/2722), kurā lūgts atļaut uzsākt lokālplānojuma izstrādi nekustamajam īpašumam “Pērles”, Ogresgalā, Ogresgala pag., Ogres nov., kadastra Nr. 74800041007 (turpmāk – Nekustamais īpašums Nr. 1), nolūkā to attīstīt blīvai savrupmāju apbūvei.

Saskaņā ar Pašvaldības rīcībā esošo informāciju Nekustamā īpašuma Nr. 1 sastāvā ietilpst zemes vienība ar kadastra apzīmējumu 74800041007 (turpmāk – Zemes vienība Nr. 1), dzīvojamā māja ar kadastra apzīmējumu 74800041007001 un saimniecības ēka ar kadastra apzīmējumu 74800041007002. Īpašumtiesības uz Nekustamo īpašumu Nr. 1 ir nostiprinātas Ogresgala pagasta zemesgrāmatas nodalījumā Nr.100000147619 [Vārds, Uzvārds].

Zemes vienības Nr. 1 platība ir 1,1 ha. Saskaņā ar Pašvaldības 2012. gada 21. jūnija saistošo noteikumu Nr. 16/2012 “Ogres novada teritorijas izmantošanas un apbūves noteikumi”[[1]](#footnote-1) (turpmāk – SN16/2012) 7. pielikumu “Ogres novada teritorijas atļautās un plānotās izmantošanas kartes”[[2]](#footnote-2) (turpmāk – Grafiskā daļa) Zemes vienībai Nr. 1 noteikta funkcionālās zonas *Zaļās teritorijas* apakšzona *Parki (ZP)* un funkcionālā zona *Blīva savrupmāju apbūves teritorija (DzS1).*

Saskaņā ar SN16/2012 226. punktu funkcionālā zona *Zaļās teritorijas (Z)* nozīmē zemes vienības (vai to daļas), kas ietver mežus, purvus un ar tiem saistītu izmantošanu, kā arī parkus un tiem pielīdzinātas izmantošanas Ogres pilsētā un ciemos; apbūve šajās teritorijās nav primārais izmantošanas veids, bet pieļaujama tikai tad, ja tā nepieciešama atļautās izmantošanas nodrošināšanai.

Saskaņā ar SN16/2012 Grafisko daļu Zemes vienības Nr. 1 tuvumā divām zemes vienībām noteikta funkcionālā zona *Ražošanas objektu apbūve teritorija (R)*:

[1] zemes vienībai ar kadastra apzīmējumu 74800040886 (atrodas aptuveni 100 m attālumā no Zemes vienības Nr. 1);

[2] zemes vienībai ar kadastra apzīmējumu 74800040507 (atrodas aptuveni 355 m attālumā no Zemes vienības Nr. 1).

Saskaņā ar SN16/2012 223.1. punktu funkcionālajā zonā *Ražošanas objektu apbūves teritorija (R)* atļauti izmantošanas veidi, kuri var potenciāli radīt negatīvu ietekmi uz vidi un dzīves kvalitāti, piemēram:

[1] atkritumu savākšanas laukums (223.1.G apakšpunkts);

[2] ārpus Ogres pilsētas un ciemiem – ferma, derīgo izrakteņu ieguves un/vai pirmapstrādes uzņēmums un sadzīves atkritumu šķirošanas stacija (223.1.L apakšpunkts).

2023. gada 24. novembrī [Vārds, Uzvārds] un [Vārds, Uzvārds] iesniedza Pašvaldībā iesniegumu (reģistrēts Pašvaldībā ar Nr. 2-4.2/2870), kurā lūgts paplašināt lokālplānojuma teritoriju, tajā iekļaujot nekustamā īpašuma “Siliņi”, Ogresgala pag., Ogres nov., kadastra Nr.74800040464 (turpmāk – Nekustamais īpašums Nr. 2), sastāvā esošās zemes vienības ar kadastra apzīmējumu 74800040464 (turpmāk – Zemes vienība Nr. 2) daļu (ceļa servitūta teritorija) atbilstoši iesniegumam pievienotajai skicei (turpmāk – Zemes vienības Nr. 2 daļa).

Saskaņā ar SN16/2012 Grafisko daļu[[3]](#footnote-3) Zemes vienības Nr. 2 daļai noteikta funkcionālās zonas *Zaļās teritorijas (Z)* apakšzona *Meži (ZM).*

Pašvaldība konstatē, ka īpašumtiesības uz Nekustamo īpašumu Nr. 2 ir nostiprinātas Ogresgala pagasta zemes grāmatas nodalījumā Nr. 992 [Vārds, Uzvārds].

Saskaņā ar Teritorijas attīstības plānošanas likuma (turpmāk – TAPL) 24. panta otro daļu vietējās pašvaldības teritorijas plānojumu var grozīt lokālplānojumā, ciktāl lokālplānojums nav pretrunā ar vietējās pašvaldības ilgtspējīgas attīstības stratēģiju.

Ogres novada ilgtspējīgas attīstības stratēģijā 2022.–2034. gadam[[4]](#footnote-4) ir noteiktas telpiskās attīstības vadlīnijas, cita starpā:

[1] prioritāri attīstīt esošos attīstības centrus, palielinot tajos apdzīvojuma blīvumu;

[2] attīstot apbūves teritorijas, kompleksi risināt inženierapgādes, labiekārtojuma un satiksmes infrastruktūras jautājumus, īpašu uzmanību pievēršot *zaļās* infrastruktūras risinājumiem;

[3] apbūvi plānot, novēršot vai iespēju robežās samazinot apdraudējumu un nelabvēlīgo faktoru ietekmi uz cilvēku veselību/dzīvību un īpašumu;

[4] rūpnieciskās ražošanas teritorijas, kas rada vides piesārņojumu, no publiskās un dzīvojamās apbūves teritorijām, atdalīt ar dabas apstādījumu teritorijām, kas nodrošina nelabvēlīgo vides faktoru iedarbības samazināšanu uz iedzīvotāju dzīves kvalitāti;

[5] paplašināt apbūves teritorijas prioritāri nepilnvērtīgi izmantotās vai pamestās apbūves teritorijās;

[6] ierobežot neapbūvēto “zaļo” teritoriju apbūvi pilsētu un ciemu teritorijās; dzīvojamās apbūves teritorijās vietām saglabāt dabas pamatnes (meži, lauki u.c.) teritorijas, piepilsētas dabas resursus, neapgrūtinot to pieejamību.

TAPL 3. pantā noteikti teritorijas attīstības plānošanas principi, to starpā:

[1] *ilgtspējības princips* – teritorijas attīstību plāno, lai saglabātu un veidotu esošajām un nākamajām paaudzēm kvalitatīvu vidi, līdzsvarotu ekonomisko attīstību, racionālu dabas, cilvēku un materiālo resursu izmantošanu, dabas un kultūras mantojuma attīstību (1. punkts);

[2] *integrētas pieejas princips* – ekonomiskie, kultūras, sociālie un vides aspekti tiek saskaņoti, atsevišķu nozaru intereses tiek koordinētas, teritoriju attīstības prioritātes tiek saskaņotas visos plānošanas līmeņos, sadarbība ir mērķtiecīga, un tiek novērtēta plānoto risinājumu ietekme uz apkārtējām teritorijām un vidi (6. punkts).

Ministru kabineta 2013. gada 30. aprīļa noteikumu Nr. 240 “Vispārīgie teritorijas plānošanas, izmantošanas un apbūves noteikumi” (turpmāk – MK noteikumi Nr. 240) 141. punkts nosaka, ka gadījumos, ja esošo lauksaimniecības dzīvnieku turēšanai paredzēto būvju tuvumā tiek plānota jauna dzīvojamā apbūve, jāievēro 140. punktā noteiktais minimālais attālums, kas ir diferencēts atkarībā no dzīvnieku vienību skaita, kuram paredzēta būve (no 50 līdz 500 m).

Pašvaldība konstatē, ka uz zemes vienības ar kadastra apzīmējumu 74800040886 esošajai būvei ar kadastra apzīmējumu 74800040886001 (atrodas aptuveni 225 m attālumā no Zemes vienības Nr. 1 robežas) un 74800040886002 (atrodas aptuveni 215 m attālumā no Zemes vienības Nr. 1 robežas) noteiktais tips ir *kūtis ar kopējo platību lielāku par 60 m2 un zvērkopības ēkas (12710105).* Minētais tips noteikts arī uz zemes vienības ar kadastra apzīmējumu 74800040213 esošajai ēkai ar kadastra apzīmējumu 74800040213001 un uz zemes vienības ar kadastra apzīmējumu 74800040507 esošajai ēkai ar kadastra apzīmējumu 74800040507007 (atrodas aptuveni 355 m attālumā no Zemes vienības Nr. 1 robežas) un 74800040507008 (atrodas aptuveni 405 m attālumā no Zemes vienības Nr. 1 robežas). Ņemot vērā, ka Pašvaldības rīcībā nav informācijas par dzīvnieku skaitu, kuram minētās ēkas ir projektētas, nav iespējams izvērtēt, vai MK noteikumu Nr. 240 140. punktā noteiktais minimālais attālums skar Zemes vienību Nr. 1.

Pašvaldība 2023. gada 24. novembra vēstulē (reģistrēta Pašvaldībā ar Nr. 2-5.2/2270) informēja [Vārds, Uzvārds] par minētajiem riskiem. Atbildot uz Pašvaldības vēstuli, 2023. gada 27. novembrī [Vārds, Uzvārds] iesniedza Pašvaldībā iesniegumu (reģistrēts Pašvaldībā ar Nr. 2-4.2/2877), kurā apliecina, ka ir iepazīstināta ar iespējamām ierobežotām iespējām Zemes vienības Nr. 1 izmantošanai dzīvojamai apbūvei un lūdz Pašvaldību turpināt lokālplānojuma izstrādi Zemes vienībai Nr. 1.

Ņemot vērā minēto un pamatojoties uz Teritorijas attīstības plānošanas likuma 23. panta ceturto daļu un 24. pantu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 33., 34., 75. un 76. punktu,

**balsojot: ar 23 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav**,

Ogres novada pašvaldības dome **NOLEMJ:**

1. Atļaut uzsākt lokālplānojuma izstrādi nekustamā īpašuma “Pērles”, Ogresgalā, Ogresgala pag., Ogres nov., kadastra Nr. 74800041007, sastāvā esošajai zemes vienībai ar kadastra apzīmējumu 74800041007 un nekustamā īpašuma “Siliņi” Ogresgala pag., Ogres nov., kadastra Nr. 74800040464, sastāvā esošās zemes vienības ar kadastra apzīmējumu 74800040464 daļai, lai grozītu Ogres novada teritorijas plānojumu 2012. –2024. gadam, (turpmāk – Lokālplānojums).
2. Apstiprināt par Lokālplānojuma izstrādes vadītāju Ogres novada pašvaldības Centrālās administrācijas Attīstības un plānošanas nodaļas telpisko plānotāju.
3. Apstiprināt Lokālplānojuma izstrādes darba uzdevumu un teritoriju (1. pielikums).
4. Uzdot lēmuma 2. punktā minētajam speciālistam:

**4.1.** piecu darbdienu laikā pēc šī lēmuma stāšanās spēkā nodrošināt paziņojuma par Lokālplānojuma izstrādes uzsākšanu un lēmuma ievietošanu Teritorijas attīstības plānošanas informācijas sistēmā (TAPIS), kā arī publicēšanu Pašvaldības oficiālajā tīmekļvietnē;

**4.2.** nodrošināt paziņojuma par lēmumu publicēšanu tuvākajā Pašvaldības informatīvā izdevuma “Savietis” numurā;

**4.3.** divu mēnešu laikā pēc šī lēmuma stāšanās spēkā organizēt līguma noslēgšanu starp Pašvaldību un [Vārds, Uzvārds] un [Vārds, Uzvārds] par Lokālplānojuma izstrādi un finansēšanu par iesniedzēja līdzekļiem (2. pielikums).

*(Ogres novada pašvaldības domes 29.05.2025. sēdes lēmuma (protokols Nr.9; 41.) redakcijā)*

1. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)

1. <https://tapis.gov.lv/tapis/lv/downloads/44050> [↑](#footnote-ref-1)
2. <https://tapis.gov.lv/tapis/lv/downloads/466> [↑](#footnote-ref-2)
3. <https://tapis.gov.lv/tapis/lv/downloads/463> [↑](#footnote-ref-3)
4. <https://tapis.gov.lv/tapis/lv/downloads/153036> [↑](#footnote-ref-4)